Ziua de 1 Mai, petrecută printre animale. Surpriza de care au avut parte românii care au mers la Grădina Zoo din București
De 1 Mai a fost petrecere la grădina zoologică din Capitală. Sute de copii au venit să vadă animalele și au rămas la picnic. Organizatorii le-au pregătit diverse activități și ateliere de pictură.
Copiii au încercat să stea de vorbă cu animalele. Jaguarul a fost în centrul atenției și s-a lăsat admirat. Drept dovadă, s-a plimbat minute în sir pe lângă gardul de protecție.
Copil: „N-am fost niciodată aici. Am văzut tigrul și leopard. Credeam că o să fie mai mici decât mine”.
După ce toate speciile de animale au fost admirate, familiile s-au relaxat la picnic, pe pături sau în hamace. În plus, au primit și gustări din partea organizatorilor.
Adult: „Noi am ieșit să ne distrăm, să ne plimbăm și să vedem animale. Nu știam că o să primim și mâncare. Avem banane, portocale”.
Adult: „Ne place că ne-am reîntâlnit. Am primit câteva gustărele și le mâncăm împreună”.
Adult: „Activități în aer liber în principiu și poate ajungem și noi la Obor să mâncăm niște mici”.
La Gradina Zoologică din București sunt peste 4.000 de exemplare de animale. Le puteți descoperi în fiecare zi cu copiii între orele 10 și 17.